ભલે લોકોએ આ સમયને અલગ રીતે રજૂ કરવાનો પ્રયત્ન કર્યો હોય પણ આ બ્રેક કોઈ પ્લાનિંગ અંતર્ગત નહોતો. તે સમયે લોકોએ કહ્યું કે, ‘તે ખુશ છે, તેની પાસે ખૂબ પૈસા છે એટલે તેને કામ કરવાની શી જરૂર છે? તે આળસુ છે.’ પણ આ સાચું નહોતું. મને એ ખબર પડી ગઈ હતી કે, કામ સામે ચાલીને મારા ઘરે નહીં આવે, જેવું પહેલા થતું હતું. મારે બહાર જવું પડશે અને કામ મેળવવું પડશે. મેં પોતાની તરફ જોવાનું બંદ કરી દીધું હતું. એક એક્ટર હોવાને કારણે મારે મારી બૉડી મેન્ટેઈન રાખવી પડે છે. ધીમે-ધીમે હું નીચે આવતો ગયો અને અચાનક અનુભવ્યું કે, મે બધું ગુમાવી દીધું છે. મેં મારી જાતને દોષ આપવાનું અને દારૂ પીવાનું શરૂ કર્યું. આલ્કોહોલ સારું છે પણ તમારે ‘ઓવરડૂ’ ન થવું જોઈએ. તે થોડા સમય માટે તમારું દુ:ખ લઈ લે છે પણ બીજા દિવસે સવારે જ્યારે તમે ઉઠો છો ત્યારે તમારું માથું દુ:ખે છે અને તમારી પીડા ત્યાંની ત્યાં જ હોય છે. પણ સારું છે કે, આ બધું મારી વિતી ગયેલી કાલ હતી. મેં પોતાનામાં વિશ્વાસ કરવાનું શરૂ કર્યું છે અને એક એક્ટર તરીકે નવી ઉડાન માટે તૈયાર છું. હવે હું એક દિવસ માટે પણ ઘરે બેસવા માગતો નથી.